بیرلشمیش میللت‌لر تشکیلاتی‌نین اینسان حاق‌لاری شوراسیندا تورکیه-‌نین ده آرا‌لاریندا اولدوغو 50-دن چوخ اؤلکه خصوصی ایستاتوسو لغو ائدیلن جامو کشمیرده اینسان حاق‌لاری‌نین پوزولماسی حال‌لارینی دایاندیرماسی اوچون هیندیستانا چاغیریش ائتدی.
سوئیس-ده  بیرلشمیش میللت‌لر تشکیلاتی‌نین ژنو اوفی‌سینده داوام ائدن اینسان حاق‌لاری شوراسی‌نین 42-جی اوتورومونون ایکینجی گونونون گوندمینده کشمیر مسئله‌سی دوردو.
پاکیستان خاریجی ایشلر ناظیری شاه محمود قریشی‌نین شورانین اوتورومونداکی کشمیر مسئله‌سی ایله باغلی اوزون چیخیشین‌دان سونرا بعضی اؤلکه‌لر حرکته کئچه‌رک بیرگه بیانات ایمضالادی‌لار.
تورکیه-‌نین ده آرا‌لاریندا اولدوغو 50-دن چوخ اؤلکه‌نین و ایسلام امکداش‌لیق تشکیلاتی‌نین حاضیرلادیغی بیرگه بیاناتدا هیندیستانین آوقوستون 5-ده بولگه نین خصوصی ایستاتوسونو لغو ائتدیک‌دن سونرا کشمیرده اینسان حاق‌لاری‌نین پوزولماسینا و اینسانی وضعیتین آغیرلاشماسینا دقت چکیلدی.
بیاناتدا بؤلگه‌دکی وضعیت اینسان حقوق‌لاری مکانیزم‌لری باخیمیندان "گرگین" اولا‌راق سجیلندیریلدی، بمت-نین اینسان حقوق‌لاری عذره آلی کمیساری میشل باچلتین هیندیستانین بؤلگه‌دکی سون آکسیالاریندان‌ ناراحات اولماسی ایله باغلی آچیقلاماسی‌نین دستکلندیگی قئید ائدیلدی.
بیاناتدا کشمیر خالقی‌نین یاشاما، آزادلیق حقوقونا حؤرمت گؤستریلمه‌سی و قورونماسی، کوچه یه چیخما ساعتی‌نین درحال لغو ائدیلمه‌سی، اینفورماسیون واسیطه‌لرینه تطبیق ائدیلن محدودیت‌لرین آرا‌دان قالدیریلماسی، هیندیستان حربی قوه‌لری‌نین کشمیر خالقینا گوج تطبیق ائتمه‌سی‌نین درحال دایاندیریلماسی، سیاسی محبوس‌لارین بوراخیلماسی، اینسان حاق‌لاری تشکیلات‌لارینا و اولوسلار آراسی مئدیایا چیخیشین تامین اولونماسی طلب اولوندو.
بیرگه بیانات بمت-نین اینسان حقوق‌لاری عذره عالی کمیسارلیغینا تقدیم ائدیله‌رک قئیدیاتا آلینا‌جاق.
